SOMO MAR 28
Gin Weche Mage Mayudore e Websait Marwa?
Yesu Kristo nowacho ne jolupne niya: “Ler maru orieny e nyim ji mondo gine timbeu mabeyo kendo gimi Wuonu manie polo duong’.” (Mathayo 5:16) Mondo wachop mano, watiyo gi teknoloji moriwo koda Intanet. Websait marwa ma en www.jw.org, e kama opwodh minyalo yudie weche kuom puonj kata tije mag Joneno mag Jehova. Ang’o gini mayudore kanyo?
Dwoko mag Muma kuom penjo ma ji jobedogo. Inyalo yudo dwoko mag penjo madongo ma ji osegapenjo. Penjo auchiel idwoko e trakt miluongo ni Bende Diher Ng’eyo Adiera? mayudore e Intanet e dhok mokalo 400. Bende, inyalo yudo Muma mar New World Translation e dhok mokalo 100 koda buge mamoko malero Muma moriwo Ang’o ma Muma Puonjo Kuom Adier? koda gasede mag Ohinga mar Jarito koda Amkeni! mogo machiegni. Inyalo som kata winj e Intanet bugegi mang’eny kata inyalo kawgi e yo mar winjo, PDF, kata e yor EPUB. Bende inyalo goyo ite moko ne ng’at morwako adiera e dhok mawendo! Bugewa moket e yor vidio yudore e dhok mogwaro mitimoe ranyisi. Inyalo kawo somo mag Muma miwinjo, drama mag Muma, koda thum ma jaber minyalo yweyogo.
Weche madier kuom Joneno mag Jehova. Moko kuom weche moket e Websait gin lendo manyien koda piche mag vidio e wi tijwa mar piny mangima, weche mamulo Joneno mag Jehova koda kony ma gichiwo ne joma oyudo masira. Inyalo yudo tarige mag chokruoge-distrikt mabiro koda adres mag ofisewa.
Kokalo kuom yoregi, wamiyo ler mar adiera rieny kata kuonde matek ahinya chopoe e piny. Ji mayudore e pinje duto, moriwo Antarctica, yudo kony. Walemo ni “wach Jehova omed landore mapiyo” e piny duto mondo Nyasaye oyud duong’.—2 Jo-Thesalonika 3:1.
Ere kaka Websait marwa ma en jw.org konyo ji momedore mondo opuonjre adiera mag Muma?
Ang’o ma diher manyo e Websait marwa?
luo_Latn luo_Latn luo_Latn luo_Latn luo_Latn luo_Latn luo_Latn luo_Latn